Frost (Mortal Kombat)

Frostin elämäkerta

Kun Sub-Zerosta oli tullut Lin Kuei -klaanin suurmestari, hän piti turnauksen värvätäkseen uusia jäseniä. Tämän turnauksen voittaja oli Frost, jonka poikkeukselliset kyvyt vakuuttivat Sub-Zeron. Poiketen Lin Kuein perintestä, Sub-Zero otti hänet oppilaakseen ja koulutti häntä henkilökohtaisesti. Sub-Zeron avustuksella Frostin jäätaidot kasvoivat, mutta samalla hän muuttui yhä turhamaisemmaksi.
Kun Raiden pyysi Sub-Zeron avustusta Deadly Alliancen tuhoamisessa, Frostin koulutus keskeytyi ja Sub-Zero otti hänet avukseen taistelussa uskoen, että tämä oppisi parhaiten taistelemalla. Tavattuaan muut Earthrealmin sankarit (kuten Sonya Bladen, jonka kanssa hän ei tullut toimeen), hän lähti heidän kanssaan Outworldiin.
Outworldissä Frostin todelliset syyt klaaniin liittymiselle tulivat esiin. Kun Frost halusi uudeksi suurmestariksi, hän jäädytti Sub-Zeron ja repi Lohikäärme-medaljongin (joka paransi Sub-Zeron taitoja ja oli Lin Kuein johtajuuden symboli) hänen rinnastaan. Frostin voimat eivät kuitenkaan riittäneet hallitsemaan sitä ja hän jäädytti vahingossa itsensä kuoliaaksi.
Unohtaen oppilaansa petoksen, Sub-Zero etsi soveliaan paikan, jonne hautasi tämän jäännökset. Hän löysi Crymancereiden, kauan kadoksissa olleen rodun, pyhän paikan. Tutkittuaan rakennuksen kirjoituksia, hän sai tietää, että hän ja Frost olivat näiden perillisiä. Tämän jälkeen hän laski Frostin sarkofagiin ja poistui.
Jonkin aikaa myöhemmin Frost heräsi ihmeellisesti henkiin. Kun hän tajusi olevansa yhä Outworldissa ja että Sub-Zero oli hylännyt hänet ja ottanut medaljonkinsa takaisin, Frost raivostui ja vannoi, että kostaisi hänelle. Frost palasi Lin Kuein temppeliin ja sai kuulla, että Sub-Zero on yhä Outworldissa. Hän joutuu deliriumiin, nähden Sub-Zeron kaikkialla. Frost tappoi useita Lin Kuein jäseniä ollessaan tässä tilassa, kunnes Sub-Zero palasi. Hän jäädytti Frostin jääarkkuun ja sijoitti hänet langenneiden Lin Kuein jäsenten kammioon sulkien tämän jääseinämällä.
Myöhemmin Taven vapautti Frostin säilöstään, mutta tämä hyökkäsi hänen kimppuunsa luullen häntäkin Sub-Zeroksi. Taisteltuaan jonkin aikaa Frost ymmärsi ettei Taven ole Sub-Zero ja pakeni kammiosta. Hänen myöhemmät vaiheensa ovat tuntemattomia.
Mortal Kombat X-pelissä Frost tarkkaili salaa Sub Zeroa ja Scorpionia, joka yritti tehdä rauhan klaanien välille. Frost ei hyväksynyt ajatusta ja hyökkäsi Scorpionin kimppuun, mutta hävisi taistelun. Sub-Zero myöhemmin jäädytti Frostin tämän yritettyä hyökätä uudelleen Scorpionin kimppuun. Sub-Zero selitti Frostin olevan voimakas, mutta häneltä puuttuu oikeutus nähdä rauhansolmiminen viisaana tekona.
Mortal Kombat 11-pelissä Frost liittoutui Kronikan kanssa ja hän oli muuttanut itsensä kyborgiksi ja tehnyt itsestään Cyber Lin Kuei-klaanin johtajan. Frost oli myös kukistanut Fujinin jäädyttämällä tämän. Frost oli kertonut Sektorille Sub-Zeron ja Scorpionin välisestä liitosta. Frost nähtiin keskustelemassa Cyraxin kanssa Sub-Zeron ja Scorpionin hyökätessä heidän kimppuunsa. Frost taisteli Sub-Zeroa ja Scorpionia vastaan, mutta Sub-Zero jäädytti Frostin kukistaen tämän. Myöhemmin Frost taisteli Raidenia vastaan Netherrealmissa ja syytti Raidenia siitä, että tämä oli aina ollut välittämättä hänestä ja että hänellä on parempi tulevaisuus Kronikan tulevassa Uudessa Aikajanassa. Raiden kukisti Frostin ja tämän avulla sammutti jäljellä olevat kyborgit tämän armeijasta.